Stolnica Aleksandra Nevskega (estonsko "Aleksander Nevski katedraal", rusko "Александро-Невский собор (Таллинн)") je pravoslavna stolnica v starem mestnem jedru Talina v Estoniji. Zgrajena je bila po načrtu Mihaila Preobraženjskega v značilnem ruskem preporodnem slogu med letoma 1894 in 1900, v obdobju, ko je bila država del Ruskega imperija. Stolnica Aleksandra Nevskega je največja in najmogočnejša pravoslavna stolnica s kupolami v Talinu. Posvečena je svetemu Aleksandru Nevskemu, ki je leta 1242 zmagal v bitki na Čudskem jezeru v teritorialnih vodah današnje Estonije. Pokojni ruski patriarh Aleksije II. je v cerkvi začel duhovniško službo.